Official Journal L 094 , 14/04/2000 P. 0035 - 0042



KOMISJONI OTSUS, 31. märts 2000, millega kehtestatakse heakskiidetud spermakogumiskeskuste loetelu kolmandatest riikidest hobuslaste sperma importimiseks ja muudetakse otsuseid 96/539/EÜ ja 96/540/EÜ (teatavaks tehtud numbri K(2000) 912 all) (EMPs kohaldatav tekst) (2000/284/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. juuli 1992. aasta direktiivi 92/65/EMÜ, milles sätestatakse loomatervishoiu nõuded ühendusesiseseks kauplemiseks loomade, sperma, munarakkude ja embrüotega, mille suhtes ei kohaldata direktiivi 90/425/EMÜ A lisa I punktis osutatud ühenduse erieeskirjades sätestatud loomatervishoiunõudeid, ning nende impordiks ühendusse,1 viimati muudetud komisjoni otsusega 95/176/EÜ,2 eriti selle artikli 17 lõike 3 punkti a, ning arvestades järgmist: (1) Kooskõlas komisjoni otsuse 94/63/EÜ3 II osaga ja ilma, et see piiraks komisjoni otsuse 92/160/EMÜ4 kohaldamist, lubavad liikmesriigid importida hobuslaste spermat nendest kolmandatest riikidest, mis on lisatud elus hobuslaste eksportimiseks nõukogu otsuse 79/542/EMÜ5 lisa 1 osasse. (2) Vastavalt direktiivi 92/65/EMÜ artikli 17 lõike 3 punktile a tuleb läbi viia ühenduse kohapealsed kontrollid, et tagada eespool nimetatud määruse ja eelkõige selle lisade ühtne kohaldamine. (3) Seetõttu on põhjendatud koostada esialgne loetelu hobuslaste sperma Euroopa Ühendusse importimiseks heakskiidetud spermakogumiskeskustest, mille osas annavad asjaomase kolmanda riigi pädevad asutused direktiivi 92/65/EMÜ II peatükiga samaväärsed tagatised. (4) Esialgses loetelus peaks iga keskuse kohta olema märgitud ISO-kood, kolmanda riigi nimi ja keskuse nimi, aadress ja registreerimisnumber, heakskiidu andnud asutus ja heakskiidu kuupäev. (5) Käesolevat otsust on uut teavet silmas pidades vaja aeg-ajalt läbi vaadata ja vajaduse korral muuta. (6) Island loetakse hobuste nakkavast kehvveresusest vabaks ja Islandist elusveiste eksportimiseks ei ole vaja läbi viia kontrollimist. Sellest tulenevalt tuleks hobuslaste sperma importimist käsitlevas otsuses 96/539/EÜ6 ja hobuslaste munarakkude ja embrüote importi käsitlevas otsuses 96/540/EÜ7 nimetatud haiguse suhtes sätestatud kontrollimise nõude kohaldamine Islandist importimisel peatada. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Ilma, et see piiraks otsuse 92/160/EMÜ kohaldamist, lubavad liikmesriigid importida hobuslaste spermat, kui see on kogutud käesoleva otsuse lisas loetletud keskustes. 2. Lõikes 1 osutatud sperma peab olema kogutud pärast vastava keskuse heakskiitmise kuupäeva asjaomase kolmanda riigi pädevate ametiasutuste poolt. Artikkel 2 1. Otsuse 96/539/EÜ lisa veterinaartõendi lõike 13.3.6.1 lõppu lisatakse joonealune märkus (5). 2. Otsuse 96/540/EÜ lisa veterinaartõendi lõike 13.2.5.1 lõppu lisatakse joonealune märkus (5). 3. Lõigetes 1 ja 2 osutatud joonealune märkus on järgmine: "5 Agar-geeli immuundifusioontest (Cogginsi test) hobuste nakkava kehvveresuse suhtes ei ole nõutav doonorhobuslaste puhul, kes on sünnist saadik Islandil elanud ning on tõendatud, et Island ametlikult vaba hobuste nakkavast kehvveresusest." Artikkel 3 Käesolev otsus on adresseeritud liikmesriikidele. Brüssel, 13. märts 2000 Komisjoni nimel komisjoni liige David BYRNE 1 EÜT L 268, 14.9.1992, lk 54. 2 EÜT L 117, 24.5.1995, lk 23. 3 EÜT L 28, 2.2.1994, lk 47. 4 EÜT L 7, 18.3.1992, lk 27. 5 EÜT L 146, 14.6.1979, lk 15. 6 EÜT L 230, 11.9.1996, lk 23. 7 EÜT L 230, 11.9.1996, lk 28. ANEXO/BILAG/ANHANG//ANNEX/ANNEXE/ALLEGATO/BIJLAGE/ANEXO/LIITE/BILAGA [insert multilingual] [insert table]